b"\n_START_ARTICLE_\nCatalina Sandino Moreno\n_START_SECTION_\nZgodnje in osebno \xc5\xbeivljenje\n_START_PARAGRAPH_\nCatalina Sandino Moreno se je rodila 19. aprila 1981 v Bogoti, Kolumbija, mami, ki je po poklicu patologinja in o\xc4\x8detu veterinarju. Preden je postala igralka, se je \xc5\xa1olala na \xc5\xa1oli Pontificia Universidad Javeriana v Bogoti. V New York se je preselila leta 1997, ko je njen talent opazila gledali\xc5\xa1ka akademija Rub\xc3\xa9n Di Pietro, na kateri se je kasneje tudi pri\xc4\x8dela \xc5\xa1olati._NEWLINE_Catalina Moreno s svojim dosedanjim partnerjem, Davidom Elwellom, ki tudi dela v filmski industriji, \xc5\xbeivi od leta 2004 dalje. Spoznala sta se na snemanju njenega prvega filma, Marija milosti polna. Poro\xc4\x8dila sta se 15. aprila 2006 z majhnim obredom v Cartageni v Kolumbiji.\n_START_SECTION_\nKariera\n_START_PARAGRAPH_\nCatalina Sandino Moreno je s svojo igralsko kariero pri\xc4\x8dela leta 2004 z igranjem v filmu Marija, milosti polna, kjer je igrala glavno vlogo, Mar\xc3\xado \xc3\x81lvarez. Na avdicijo za to vlogo se je prijavilo priblji\xc5\xbeno 900 deklet, vendar jo je dobila ona._NEWLINE_Leta 2006 igra v filmih Journey to the End of the Night in Za\xc5\xa1pehan narod, leta 2007 v filmih Paris, je t'aime, The Hottest State, Ljubezen v \xc4\x8dasu kolere in Heart Of The Earth, leta 2008 pa v filmih Che Part One: The Argentine in Che Part Two: Guerrilla._NEWLINE_Leta 2010 je igrala vampirko Mario v filmu Mrk, nadaljevanju filmov Somrak in Mlada luna._NEWLINE_Ena izmed njenih najslavnej\xc5\xa1ih gledali\xc5\xa1kih vlog je vloga v gledali\xc5\xa1ki igri \xc2\xbbKing John\xc2\xab, narejeni po Shakespearovi drami."